Ο Στρατηγικός Σχεδιασμός σε χωρικό επίπεδο: η περίπτωση εφαρμογής στην Δημοτική Ενότητα Θέρμης
Creators: name: Λάμπρου, Αθανάσιος Λεωνίδα
Publisher: name: Aristotle University of Thessaloniki
Year: 2014
Subjects: Στρατηγική
Στρατηγικός Σχεδιασμός
Χωρικός Σχεδιασμός
Strategy
Strategic Planning
Spatial Planning

description: Η έννοια της στρατηγικής (strategy) αναδεικνύεται ως ένα από τα ευρέως πραγματευόμενα επιστημονικά ζητήματα κατά τη διάρκεια των τελευταίων δεκαετιών. Η εφαρμογή του όρου θεωρείται διάχυτη και πολυδιάστατη, γεγονός που επέφερε αναπόφευκτα την εμφάνιση ποικίλων ορισμών και ερμηνειών. Γενικότερα, η στρατηγική περιβάλλει τη συνολική επιδίωξη και φιλοσοφία ενός συνόλου, διαθέτοντας σημαντικά χαρακτηριστικά και διαστάσεις ανάλογα με τις εκάστοτε απαιτήσεις και ανάγκες. Ο Στρατηγικός Σχεδιασμός (Strategic Planning) διακρίνεται ως μία ενδεδειγμένη μέθοδος διαμόρφωσης και εφαρμογής στρατηγικών πλαισίων με ιδιαίτερη έμφαση στον κλάδο της Διοίκησης Επιχειρήσεων, βιώνοντας σημαντική αναγνώριση και αρκετή κριτική μέχρι και σήμερα. Το εννοιολογικό πλαίσιο περιλαμβάνει και σε αυτή την περίπτωση πολλαπλές προσεγγίσεις και ερμηνείες, οι οποίες αναδεικνύουν μία στοχευμένη και συστηματική μέθοδο κατάρτισης και λήψης στρατηγικών αποφάσεων. Σημειώνεται, ακόμα, ότι βασικά συστατικά μέρη του πλαισίου Στρατηγικού Σχεδιασμού καθίστανται η διαμόρφωση, η εφαρμογή, καθώς και η αξιολόγηση της υιοθετούμενης στρατηγικής. Παρατίθενται ορισμένα χαρακτηριστικά μοντέλα διεργασίας Στρατηγικού Σχεδιασμού από τη διεθνή βιβλιογραφία, ενώ επιχειρείται και η ανάλυση των διακριτών χαρακτηριστικών και διαφοροποιήσεων εφαρμογής του Στρατηγικού Σχεδιασμού σε χωρικό επίπεδο (Strategic Spatial Planning). Η παρούσα εργασία πραγματεύεται μία συνθετική προσέγγιση διαμόρφωσης ενός μοντέλου Στρατηγικού Σχεδιασμού στην Δημοτική Ενότητα Θέρμης Θεσσαλονίκης. Συγκεκριμένα, η λεπτομερής ανάλυση της περιοχής μελέτης καταδεικνύει την εμφάνιση σημαντικών χωρικών και αναπτυξιακών ζητημάτων, τα οποία χρήζουν συνολικής στρατηγικής διευθέτησης και αντιμετώπισης. Συνεπώς, προτείνεται η εφαρμογή ενός μοντέλου Στρατηγικού Χωρικού Σχεδιασμού, με βάση τις κλασικές αρχές του Στρατηγικού Σχεδιασμού και κατάλληλες προσαρμογές τους σε χωρικό επίπεδο, ώστε να προκύψουν στοχευμένα προγράμματα και δράσεις περιορισμού και αντιμετώπισης των μείζονων αναπτυξιακών ζητημάτων.
description: The concept of strategy is distinguished as one of the widely discussed scientific issues during the last decades. The application of this expression is considered to be diffused and multidimensional, inevitably causing the emergence of varied definitions and explanations. Generally, strategy incorporates a unity’s overall intent and philosophy, having important characteristics and dimensions according to any requirements and necessities. Strategic Planning constitutes an appropriate method of strategic framework formulation and implementation in the Business Management field, which has experienced important acknowledgement and considerable criticism since nowadays. The conceptual framework encompasses multiple approaches and explanations that feature an intended and systematic method of strategic decision formation and making. It is also noted that the basic components of Strategic Planning framework are the formulation, implementation and assessment of the adopted strategy. Characteristic models of Strategic Planning process are cited form international references, while attempting to analyze the distinct characteristics and differentiations of Strategic Planning in spatial level (Strategic Spatial Planning). The present thesis deals with a composite approach of Strategic Planning model formulation in Municipal District of Thermi in Thessaloniki. Specifically, the detailed analysis of the study area demonstrates the emergence of significant spatial and developmental issues, which require overall strategic arrangement and treatment. As a consequence, it is proposed the application of a Strategic Spatial Planning model based to the classic Strategic Planning principles and their appropriate adjustments to the spatial level, in order to formulate aimed programs and actions for the restriction and treatment of the major developmental issues.